Les festes patronals de Sagunt continuen amb els actes taurins, amb el tradicional concurs de paelles i amb els concerts i discomòbils
17 de juliol 2017

​Les festes patronals de Sagunt continuen i els actes taurins encapçalen la programació. Es mantenen els vistosos _encierros camperos_, les proves de vaquetes enfundades i els bous embolats. Així mateix, també romanen les activitats esportives, balls, cinema, concursos, concerts i discomòbils.

  

El diumenge, 16 de juliol, es caracteritza pels actes taurins. A les 14 hores es produeix el primer _encierro campero_ del dia en l'avinguda Sants de la Pedra i Pont Bru i Vidal. A les 23.30 hores es realitza el següent, però este és infantil i es du a terme en el recinte taurí. L'últim acte taurí de la programació d'este dia és a les 24 hores, amb l'exhibició de dues vaquetes en puntes i dos bous embolats. La nit finalitza amb “Disc Festival Dj Sagunt” amb José Andrés, Diwolf i Sonjon, en el carrer Sant Lluis.   

El dilluns 17 de juliol seguixen els actes taurins, de fet, hi ha “Especial Nit” amb tres vaquetes en punta, un bou _capón_ i dos bous embolats. Esta nit també finalitza amb discomòbil en el carrer Sant Lluis. L'endemà, a més dels actes taurins, hi ha un concert de Oques Grasses i Assekes, a les 23 hores, en la plaça Cronista Chabret, organitzat per l'Ajuntament de Sagunt i discomòbil a les 00.30 hores. 

Pel que fa al dimecres, a les 18 hores, es realitza un espectacle còmic amb la participació dels més xicotets, són ells els protagonistes. La temàtica és la pel·lícula _S__tar Wars_. A més, també participaran sis vaquetes en este espectacle. A les 20 hores es procedirà a repartir aigua, arròs i davantals per a donar començament al concurs de paelles que es durà a terme a la plaça Cronista Chabret. Finalment, a les 24 hores, actuarà l'orquestra Montecarlo en la mateixa plaça. Este acte l’organitza l'Ajuntament de Sagunt amb la col·laboració de la Federació de Penyes de Sagunt.

La Campanya de Donació de Sang de festes es farà el dijous, a les 17 hores, en el recinte de festes en coordinació amb el Centre de Transfusions de la Comunitat Valenciana. Els actes taurins estan presents durant tota la vesprada i es torna a finalitzar amb discomòbil.

Finalment, quant a divendres i dissabte, seguixen predominant els actes taurins, les orquestres i els concerts. De fet, el dissabte a les 22.30 hores, es realitzarà el concert de la Banda Musical Lira Saguntina, a la plaça Cronista Chabret i també l’ha organitzat  l'Ajuntament de Sagunt.

  

![](/media/rq4hi2ak/76-c_tro_davis_02.jpg)  
L'alcalde de Sagunt, Quico Fernández, donant el tró d'avis perquè comence la xopà del dissabte passat, des de la balconada de l'Ajuntament de Sagunt​  

![](/media/boabmez1/76-c_tro_davis_10.jpg)  
 Multitud de persones van acudir a l'acte d'inaguració de les festes patronals de Sagunt​

  

![](/media/znmpjwk1/76-c_tro_davis_07.jpg)  
 Imatge de la balconada de l'Ajuntament de Sagunt​

  

![](/media/codlh2cl/76-20170715_0152051.jpg)  
  Xavi Castillo durant l'actuació del passat divendres

  

![](/media/u0sdjjcz/76-20170714_2341271.jpg)  
Multitud de persones van acudir a la còmica actuació de Xavi Castillo, incloent a Quico Fernández, alcalde de Sagunt i José Manuel Tarrazona, regidor d'Eduació, Cultura i Promoció Valenciana​

  

![](/media/2k5dhqee/76-20170714_234123.jpg)  
  
  

  
  

  

​​

*   [](http://www.facebook.com/sharer.php?u=https://aytosagunto.es/va/actualitat/les-festes-patronals-de-sagunt-continuen-amb-els-actes-taurins-amb-el-tradicional-concurs-de-paelles-i-amb-els-concerts-i-discomobils/ "Facebook")
*   [](http://twitter.com/share?url=https://aytosagunto.es/va/actualitat/les-festes-patronals-de-sagunt-continuen-amb-els-actes-taurins-amb-el-tradicional-concurs-de-paelles-i-amb-els-concerts-i-discomobils/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-festes-patronals-de-sagunt-continuen-amb-els-actes-taurins-amb-el-tradicional-concurs-de-paelles-i-amb-els-concerts-i-discomobils/ "Linked In")
*   [](mailto:?body=https://aytosagunto.es/va/actualitat/les-festes-patronals-de-sagunt-continuen-amb-els-actes-taurins-amb-el-tradicional-concurs-de-paelles-i-amb-els-concerts-i-discomobils/)